På plejehjemmet Kornumgård i Brønderslev blev en medarbejder i sidste uge konstateret smittet med coronavirus. Det betød en lukning af plejehjemmet, og at 21 og af de 70 beboere måtte i isolation. Nu er alle medarbejdere og beboere blevet testet første gang for virussen og indtil videre er alle tests negative. - Det er jo skønt. Vi holder jo vejret – vi skal igennem anden test, men vi er glade for, at der ikke er fundet noget, og at beboerne er gået fri, siger forstander på diakonplejehjemmet, Ulla Linné Kaasgaard. - Vi har været heldige De personer, der har været i tæt kontakt med den smittede medarbejder er nu blevet testet ad anden omgang og også de tests har været negative. Resten af medarbejderstaben og bebeoerne afventer endnu anden test. Den får de taget i løbet af torsdag, og svaret forventer forstanderen først efter weekenden. - Indtil videre ser det rigtig godt ud. Vi har jo gået fri indtil nu, så vi har været heldige, siger Ulla Linné Kaasgaard.

Opsummering:
Endnu et plejehjem er blevet ramt af coronavirus, men indtil videre tegner det godt. Alle tests på nær den smittede medarbejder, er negativ.